# vestagder_logo

# Referat fra Styremøte i Vest-Agder Legeforening

## Dato: Tirsdag, 11.12.2012, kl. 18.00 – 21.00

### Sted: Elkem Fiskaa i Kristiansand.

Tilstede: Anne Noraas Bendvold, Stein Stokke, Anne Sissel Sørensen, Marita Sandvold Lomheim, Viggo Lütcherath, Knut Tveit, Halvard Dovland, Erik Due Tønnessen og Øystein Vidar Hansen.

59/12 Referat fra styremøtet i Vennesla 31.10.2012 ble godkjent.

60/12 Søknad om fondsmidler fra fastlege Aase Aamland til forskningsprosjekt som omhandler Medisinsk Uforklarte Plager og Symptomer (MUPS) og sykefravær.

* Det søkes om 60 000 NOK for dekning av utgifter til studiereiser
* Et enstemmig styre vedtar at det bevilges 25 000 NOK fra fondet til dette forskningsprosjektet.
* Styret ser at det er behov for en del avklaringer vedrørende retningslinjer for bevilgninger fra fondet, og vil jobbe videre med dette i -2013. Muligens må vedtektene klargjøres eller endres.
* Behandling av søknad om fondsstøtte fra Benedicte Sandhaug Nygaard og Andreas Nygaard til laparoskopikurs i Davos, Sveits utsettes til neste møte.

61/12 Besøk fra Hege Gjessing, president i DNLF, til Sørlandet Sykehus HF 17.12.2012 – 18.12.2012.

* + Viggo Lütcherath redegjorde for programmet for dette besøket. Første dag skal de være i Kristiansand, og på kvelden forflyttes de til Arendal hvor det blir middag, og neste dag er det møter i Arendal.
  + Vest-Agder Legeforening dekker 50 % av utgiftene til denne middagen.
  + Marita Sandvold Lomheim (YLF) får dekket overnatting i Arendal fra Vest-Agder Legeforening.
  + Styret i Vest-Agder Legeforening mener at bl.a. følgende tema bør taes opp i forbindelse med dette besøket:
    - **Ett felles sykehus** på Sørlandet.
    - Sykehusleger’s mulighet for etter- og videreutdannelse
    - Lønnspolitikken ved SSHF (Legene ved SSHF ligger relativt dårlig an lønnsmessig i forhold til ved andre helseforetak).
    - Seniorpolitikk (Økonomisk tap ved å gå ut av vaktordning)
    - Behandling av underordnede leger (bl.a turnusleger) når det gjelder økonomiske forhold, betaling for vakter og lignende.
    - Bedre utnyttelse av arbeidstiden for legene.
    - Samarbeid på tvers av avdelinger.
    - Utviklingsplanen for Sykehuset.
    - Leger’s arbeidstid (Ref. Arbeidstilsynet).

62/12 Turnuskandidater – tar vi godt nok imot nye turnuskandidater. Er det ting som kan gjøres bedre?

* + Følgende momenter ble trukket frem under denne diskusjonen:
    - Viktig at sykehusene forholder seg til tariffavtaler. Bør det være kurs vedr. tariffavtaler?
    - Bør det lages et informasjonsbrev til turnuskandidatene?
    - Link med informasjon til turnuskandidatene fra VAL sin nettside?
    - Det skal være plasstillitsvalgte på sykehusene. YLF-representanten er imidlertid ikke frikjøpt og har derfor begrenset med tid til disposisjon
    - Diskusjon rundt ny turnusordning.
    - Hvordan er arbeidsforholdene for turnuskandidatene?

63/12 E-resept-kurs.

* + Utarbeidelse av E-resepter er ulikt for de forskjellige Elektronisk Pasient Journal-programmene. Det er derfor mest naturlig å kontakte leverandør av disse programmene for slikt kurs. Lite hensiktsmessig med felles kurs.
  + Det savnes en nasjonal standard for systemer slik at de ulike programmene ”snakker sammen”.

64/12Sekretær (Merethe Solheim) har sagt opp sin stilling. Forslag til nyansettelse?

* + Trenger vi ny sekretær?
  + Be om at Merethe Solheim setter opp hvilke oppgaver som hun har utført de siste årene.
  + Leder Anne Bendvold kan bruke sin sekretær i sin praksis ved behov.
  + Anne Bendvold ordner med blomster til Merethe Solheim i forbindelse med at hun slutter.

65/12 Eventuelt

* + Sebastian Bøe slutter som tillitsvalgt i Kristiansand. Han må lage en oversikt over sitt fravær fra praksisen for å kunne få utbetalt praksiskompensasjon, eller for å få dekket andre utgifter.
  + Stein: Det er sendt brev til helseminister Jonas Gahr Støre, men det er foreløpig ikke kommet svar på dette brevet.
  + Bør noen i styret være med på arbeidet med utviklingsplanen for Sørlandet Sykehus?
  + Bør vi forsøke å få laget et tidsskrift/informasjonsskriv (”bulletin”) til medlemmene i Vest-Agder Legeforening til erstatning for VAL-nytt? Det finnes firma som påtar seg oppgaver med å lage slike ”tidsskrifter”. Vi kunne for eksempel prøve å lage et slikt ”tidsskrift” en gang i året før årsmøtet. Det kunne derved også inneholde invitasjon til årsmøtet med saksliste og lignende. Eventuelt invitere et slikt firma (enkeltmannsforetak) til å informere på et styremøte.

Neste møte: Tirsdag, 22.01.2013 kl. 18.00-21.00 ved Vågsbygd Legesenter.

Referent

Øystein Vidar Hansen